Відавочна, адных толькі заклікаў, рэкламных плакатаў мала – трэба літаральна з дзіцячых садкоў неяк даводзіць, растлумачваць дзеткам вялікую карысць сваёй роднай, матчынай, мовы для захавання і ўзбагачэння нацыянальнай культуры. Вядомыя словы Францішка Багушэвіча, мне падаецца, сталі найбольш актуальнымі менавіта зараз, калі ўсё вакол нас нібыта канцэнтруецца на імпартнай танальнасці. Нават стэрэатып такі ёсць: “Што імпартнае, тое – абаязкова ў нас моднае, сучаснае”! Хоць насамрэч у той жа Еўропе многае даўно выкінутае на сметнік, а мы, выходзіць, -- падбіраем?